|  |
| --- |
| **דוח מיוחד של רואה החשבון המבקר על מידע כספי נפרד לפי תקנה 9ג' לתקנות ניירות ערך, (דוחות תקופתיים ומיידיים), התש"ל-1970[[1]](#footnote-1)(\*)** |

(**המסמך יודפס על נייר לוגו של פירמת רואי חשבון)**

|  |  |  |
| --- | --- | --- |
|  |  | **תאריך \_\_\_\_\_\_\_\_\_\_** |
| **לכבוד** |  |  |
| **בעלי המניות של חברה לדוגמה** |  |  |
| **רח'..................................** |  |  |
| **תל-אביב** |  |  |

**א.ג.נ.,**

**הנדון: דוח מיוחד של רואה החשבון המבקר על מידע כספי נפרד לפי תקנה 9ג'לתקנות ניירות ערך (דוחות תקופתיים ומיידיים), התש"ל-1970**

ביקרנו את המידע הכספי הנפרד המובא לפי תקנה 9ג' לתקנות ניירות ערך (דוחות תקופתיים ומיידיים), התש"ל - 1970 של חברה לדוגמה בע"מ (להלן - "החברה") לימים 31 בדצמבר 20x2 ו- 20x1 ולכל אחת משלוש השנים שהאחרונה שבהן הסתיימה ביום 31 בדצמבר 20x2. המידע הכספי הנפרד הינו באחריות הדירקטוריון וההנהלה של החברה. אחריותנו היא לחוות דיעה על המידע הכספי הנפרד בהתבסס על ביקורתנו.

ערכנו את ביקורתנו בהתאם לתקני ביקורת מקובלים בישראל. על פי תקנים אלה נדרש מאיתנו לתכנן את הביקורת ולבצעה במטרה להשיג מידה סבירה של ביטחון שאין במידע הכספי הנפרד הצגה מוטעית מהותית. ביקורת כוללת בדיקה מדגמית של ראיות התומכות בסכומים ובפרטים הכלולים במידע הכספי הנפרד. ביקורת כוללת גם בחינה של הכללים החשבונאיים שיושמו בעריכת המידע הכספי הנפרד ושל האומדנים המשמעותיים שנעשו על ידי הדירקטוריון וההנהלה של החברה וכן הערכת נאותות ההצגה של המידע הכספי הנפרד. אנו סבורים שביקורתנו מספקת בסיס נאות לחוות דעתנו.

לדעתנו, המידע הכספי הנפרד ערוך, מכל הבחינות המהותיות, בהתאם להוראות תקנה 9ג' לתקנות ניירות ערך (דוחות תקופתיים ומיידיים), התש"ל- 1970.

|  |
| --- |
| **בכבוד רב,** |
|  |
| **רואי חשבון** |

אם נכלל "מידע כספי" לתקופות ולתאריכים נוספים או לחילופין לא נכללו כל התאריכים והתקופות, תשונה פיסקת המבוא בהתאם.

1. (\*) נוסח זה אושר על-ידי הוועדה לקביעת נוסחי חוות דעת מיוחדים ואישורי רואי חשבון ופורסם ביום 15.9.2020. [↑](#footnote-ref-1)